Rettens dom (Sjette Afdeling) af 6. juni 2019 – EIB mod Syrien
(Sag T-540/17)
»Voldgiftsbestemmelse – låneaftale »Electricity Distribution Project« nr. 20948 – misligholdelse af aftalen – tilbagebetaling af de udbetalte beløb – morarenter – udeblivelsesprocedure«
1.      Retslig procedure – indbringelse af sag for Retten på grundlag af en voldgiftsklausul – låneaftale indgået mellem Den Europæiske Investeringsbank og Syrien – Rettens kompetence defineret i artikel 256 og 272 og voldgiftsklausulen
(Art. 256, stk. 1, TEUF og art. 272 TEUF)
(jf. præmis 16 og 17)
2.      Retslig procedure – indbringelse af sag for Retten på grundlag af en voldgiftsklausul – låneaftale indgået mellem Den Europæiske Investeringsbank og Syrien – Syriens manglende overholdelse af sine kontraktforpligtelser – Unionens indtræden i Bankens rettigheder – søgsmål anlagt af Banken på Unionens vegne – formaliteten – søgsmål anlagt af Banken i eget navn – afvisning – manglende søgsmålsinteresse
(Art. 256, stk. 1, TEUF og art. 272 TEUF)
(jf. præmis 21-30)
3.      Retslig procedure – stævning – formkrav – fastlæggelse af søgsmålets genstand – kort fremstilling af søgsmålsgrundene – stævning, hvorved der i forbindelse med en låneaftale søges idømt betaling af eventuelle rater, der forfalder og forbliver udestående efter tidspunktet for indgivelsen af stævningen – hypotetiske omstændigheder, der endnu ikke er fastslået – afvisning
[Rettens procesreglement, art. 76, litra d)]
(jf. præmis 32-36)
Angående
Søgsmål i henhold til artikel 272 TEUF med påstand om, at Den Syriske Arabiske Republik tilpligtes at tilbagebetale beløb, som skyldes i forbindelse med låneaftale »Electricity Distribution Project« nr. 20948, med tillæg af morarenter.
Konklusion
1)
Den Syriske Arabiske Republik tilbagebetaler et beløb på 52 657 141,77 EUR til Den Europæiske Union, repræsenteret ved Den Europæiske Investeringsbank (EIB).
2)
Nævnte beløb tillægges morarenter af hovedstolen og renter i henhold til låneaftalen, beregnet efter den metode, som er fastsat i artikel 3, stk. 2, i låneaftale »Electricity Distribution Project« nr. 20948, indgået mellem EIB og Den Syriske Arabiske Republik den 5. februar 2001 og ændret ved skrivelser af 3. oktober 2003, 28. februar 2006, 9. maj og 8. oktober 2007, fra den 9. august 2017, indtil betaling sker.
3)
I øvrigt frifindes Den Syriske Arabiske Republik.
4)
Den Syriske Arabiske Republik betaler sagsomkostningerne.